**ZMLUVA O KÚPE, LICENCOVANÍ A POSKYTOVANÍ SLUŽIEB**

*uzatvorená podľa ustanovenia §   269 ods. 2 zákona č. 513/1991 Zb. Obchodného zákonníka v znení neskorších predpisov (ďalej aj len „Obchodný zákonník“)v súlade so zákonom č. 185/2015 Z.z. Autorský zákon v znení neskorších predpisov a v súlade so zákonom č. 343/2015 Z .z. o verejnom obstarávaní a o zmene a doplnení niektorých zákonov (ďalej aj len „ZoVO“)*

**Predávajúci:**

Názov:

Sídlo:

Štatutárny orgán:

IBAN:

SWIFT:

IČO:

IČ DPH:

Kontaktná osoba:

Zapísaný v :

**Kupujúci:**

Názov: Univerzita Komenského v Bratislave

Sídlo: Šafárikovo nám. č. 6, P.O.BOX 440, 814 99 Bratislava

Konajúci prostredníctvom: prof. JUDr. Marek Števček, PhD., rektor UK

Univerzita Komenského v Bratislave Jesseniova lekárska fakulta v Martine

Sídlo: Malá Hora 4A/10701

036 01 Martin

Konajúci prostredníctvom: prof. MUDr. Andrea Čalkovská, DrSc., dekanka JLF UK

Sídlo: Malá Hora 4A/10701, 036 01 Martin

Bankové spojenie: Štátna pokladnica

IBAN: SK47 8180 0000 0070 0065 1710

IČO: 00397865

*ďalej označený aj ako „objednávateľ, )*

**Článok I.**

**Úvodné ustanovenie**

1. Táto zmluva sa uzatvára ako výsledok verejného obstarávania v  súlade so ZoVO. Objednávateľ na obstaranie predmetu zmluvy použil postup verejného obstarávania – nadlimitnú zákazku – verejnú súťaž MST zverejnenú vo VVO č. .../2021 zo dňa....... 2021.
2. Predávajúci je podľa ZoVO uchádzačom, ktorý predložil ponuku na predmet zákazky, a ktorý bol vyhodnotený ako úspešný uchádzač a jeho ponuka bola prijatá.

**Článok II.**

**Predmet zmluvy**

* 1. Predmetom zákazky je:
     1. kúpa tovaru*:* ***Chirurgický telemanipulátor pre miniinvazívnu chirurgiu, 1ks (****uviesť presný názov, typ zariadenia) od výrobcu ......................... (doplní uchádzač/predávajúci****)“*** vrátane príslušenstva a dodávky chirurgických nástrojov a spotrebného materiálu v rámci štartovacej sady a iniciálnej sady na humánne použitie, vrátane súvisiacich služieb uvedených v bode 3.1 zmluvy
     2. **spotrebný materiál a chirurgické nástroje pre chirurgický telemanipulátor**, ďalej len „spotrebný materiál“

ďalej spolu „predmet zmluvy“).

Bližšie podrobnosti sú uvedené v časti - Opis predmetu zákazky v špecifikácii podľa Prílohy č. 1 *(Podrobný technický opis predmetu zmluvy),*  Prílohy č. 2 *(Cenová ponuka)*, tvoriacich neoddeliteľnú súčasť tejto zmluvy.

* 1. Predávajúci sa zaväzuje dodať objednávateľovi spotrebný materiál na základe písomných čiastkových objednávok vystavených objednávateľom, v množstvách v nich uvedených podľa skutočných potrieb objednávateľa.
  2. Na základe tejto zmluvy sa predávajúci zaväzuje previesť vlastnícke práva k predmetu zmluvy na objednávateľa.
  3. Objednávateľ sa zaväzuje prevziať predmet zmluvy od predávajúceho a zaplatiť mu kúpnu cenu, a to za podmienok dojednaných v tejto zmluve.

**Článok III.**

**Čas, miesto a spôsob plnenia zmluvy**

* 1. Zmluvné strany sa dohodli, že súčasťou dodania tovaru sú aj služby spojené s dodaním tovaru do miesta plnenia, vyloženie tovaru, montáž, odborná inštalácia, vykonanie prvej úradnej skúšky, odovzdanie kompletnej dokumentácie, uvedenia zariadenia do trvalej prevádzky a odborného zaškolenia zamestnancov objednávateľa k obsluhe tovaru a plné servisné pokrytie v rozsahu 24 mesiacov.
  2. Vystavené čiastkové objednávky na dodanie spotrebného materiálu bude objednávateľ zasielať predávajúcemu elektronicky prostredníctvom emailu, pričom predávajúci je povinný takto prijatú objednávku potvrdiť tiež elektronicky emailom na emailovú adresu, z ktorej bola objednávka zaslaná**.**
  3. Objednávateľ v objednávkach uvedie:

a) označenie kupujúceho a predávajúceho,

b) číslo zmluvy, číslo objednávky a dátum jej vystavenia,

c) názov tovaru, prípadne iné označenie,

d) množstvo tovaru,

e) dohodnutú kúpnu cenu za jednotku tovaru.

* 1. Predávajúci sa zaväzuje, že:
     1. tovar dodá na miesto plnenia najneskôr do 3 mesiacov od nadobudnutia účinnosti tejto zmluvy.
     2. spotrebný materiál dodá podľa doručenej a potvrdenej objednávky v termíne najneskôr do 14 dní od potvrdenia prijatia objednávky
  2. Presný deň dodania tovaru oznámi predávajúci kupujúcemu najneskôr 2 pracovné dni vopred. Objednávateľ je na tento účel povinný poskytnúť predávajúcemu potrebnú súčinnosť. Súčinnosťou sa rozumie najmä zabezpečenie funkčného výťahu pre transport tovaru do určených priestorov, umožnenie vstupu do priestorov.
  3. Predávajúci je povinný tovar nainštalovať a uviesť do prevádzky bezodkladne po dodaní.
  4. Predávajúci je povinný zabezpečiť odborné zaškolenie zamestnancov objednávateľa. Zaškolenie bude pozostávať zo zaškolenia obsluhy zariadenia a zo zaškolenia do aplikácií. O oboch zaškoleniach budú vyhotovené protokoly, v ktorých bude uvedený minimálne počet vyškolených osôb, ich mená a podpisy, rozsah a druh školenia, termín a dĺžka trvania, miesto zaškolenia a meno/mená osoby/osôb zodpovedných za školenie vrátane ich podpisov. Presný termín a miesto školenia budú určené po vzájomnej dohode oboch zmluvných strán.
  5. Predávajúci je povinný dodať objednávateľovi spolu s tovarom faktúru a dodací list a dokumenty vzťahujúce sa k tovaru, najmä:
* sprievodná a technická dokumentácia a návod na obsluhu v Slovenskom alebo českom jazyku,
* EC Declaracion comformity – ES vyhlásenie o zhode, vrátane certifikátov,
* záručný list, potvrdenia záruky na jednotlivé funkčné celky tovaru a ich komponenty,
* inštalačný protokol na daný tovar s uvedením presného názvu a výrobcu zariadenia vrátane vykonania preberacej funkčnej skúšky zariadenia, v protokole budú rozpísané položky, z ktorých predmet zákazky pozostáva, vrátane uvedenia výrobných čísiel jednotlivých funkčných celkov a ich komponentov,
* platný ŠUKL kód prístroja,
* ďalšie relevantné doklady,
* protokol o odbornom zaškolení personálu do obsluhy zariadenia.
  1. Záväzok predávajúceho dodať tovar sa považuje za splnený riadnym dodaním tovaru a vykonaním súvisiacich služieb, najmä uvedením tovaru do trvalej prevádzky, vrátane spísania protokolu a odovzdania sprievodnej dokumentácie a odborným zaškolením obsluhy.
  2. Predávajúci sa zaväzuje dodať predmet zmluvy v súlade s dohodnutými technicko-medicínskymi parametrami, platnými právnymi predpismi, technickými normami a podmienkami tejto zmluvy. Tovar bude chránený – balený obvyklým spôsobom u dodávok tohto druhu tovaru tak, aby nedošlo k jeho poškodeniu alebo zničeniu.
  3. Súčasťou dodania spotrebného materiálu sú aj služby spojené s dodaním tovaru do miesta plnenia, vo forme „s dodaním, clo vyplatené“, pričom riziko straty alebo poškodenia prechádza na objednávateľa v momente dodania tovaru na miesto dodania.
  4. Miesto dodania predmetu zmluvy (tovaru aj spotrebného materiálu) je: Univerzita Komenského v Bratislave, Jesseniova lekárska fakulta v Martine, pracovisko Kollárova 2, 036 59 Martin.Objednávateľ na dodacom liste podpisom a pečiatkou potvrdí dodanie a prevzatie tovaru a spotrebného materiálu.
  5. Objednávateľ má právo odmietnuť prevzatie dodávky a vrátiť ju na náklady predávajúceho v prípade, že predmet plnenia sa nezhoduje so špecifikáciou tovaru podľa tejto zmluvy.
  6. Plnenie zmluvy prostredníctvom subdodávateľov:
     1. Predávajúci je vzhľadom na rozsah plnenia oprávnený plniť svoje záväzky z tejto zmluvy aj prostredníctvom tretích osôb (subdodávateľov), v takom prípade predávajúci v prílohe k zmluve najneskôr v čase jej uzavretia uvedie, údaje o všetkých známych subdodávateľoch, a to v rozsahu údajov uvedených v prílohe č. 3 k zmluve a údaje o osobe oprávnenej konať za subdodávateľa v rozsahu meno a priezvisko, adresa pobytu, sídlo, podiel plnenia zmluvy.
     2. Predávajúci zodpovedá za výber svojich subdodávateľov a/alebo spolupracujúcich tretích osôb.
     3. Pokiaľ predávajúci použije na plnenie svojich záväzkov podľa tejto zmluvy tretiu osobu, zodpovedá, akoby záväzok plnil sám.
     4. Predávajúci je povinný oznámiť objednávateľovi bezodkladne akúkoľvek zmenu údajov o subdodávateľovi a rovnako tak prípadnú zmenu subdodávateľa a jeho údaje.
     5. Predávajúci je povinný písomne predložiť objednávateľovi na odsúhlasenie každého subdodávateľa.
  7. Ak sa na predávajúceho a jeho subdodávateľov vzťahuje povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov, predávajúci je povinný dodržať túto povinnosť počas celej doby platnosti a účinnosti tejto zmluvy, pričom sa zaväzuje rovnako zabezpečiť plnenie tejto povinnosti všetkými jeho subdodávateľmi. V prípade, ak počas plnenia tejto zmluvy dôjde k právoplatnému výmazu niektorého subdodávateľa z registra partnerov verejného sektora, je predávajúci povinný okamžite ukončiť plnenie tejto zmluvy prostredníctvom takéhoto subdodávateľa.

**Článok IV.**

**Kúpna cena a platobné podmienky**

* 1. Kúpna cena je medzi zmluvnými stranami dohodnutá v zmysle zákona č. 18/1996 Z. z. o cenách v znení neskorších predpisov a jeho vykonávajúcej vyhlášky č. 87/1996 Z. z. v znení neskorších predpisov.
  2. Kúpna cena je zmluvnými stranami dohodnutá ako konečná kúpna cena so všetkými poplatkami, všetkými súvisiacimi službami, a jej presná špecifikácia je uvedená v Prílohe č. 2 tejto zmluvy.
     1. cena za Chirurgický telemanipulátor pre miniinvazívnu chirurgiu, vrátane príslušenstva ................................ EUR bez DPH .............................
     2. Cena za spotrebný materiál a chirurgické nástroje pre chirurgický telemanipulátor....................................EUR bez DPH

DPH spolu: ...% , vo výške............... EUR

Cena spolu v EUR s DPH........................

* 1. V prípade, ak má predávajúci sídlo v inom členskom štáte Európskej únie alebo sídli mimo EÚ, v súlase so zákonom 222/2004 Z.z. o dani z pridanej hodnoty, nakoľko pôjde o prenesenú daňovú povinnosť na kupujúceho a teda predávajúci samotnú DPH nebude v súlade s komunitárnym právom fakturovať.
  2. V kúpnej cene sú zahrnuté všetky náklady predávajúceho spojené s dodaním tovaru a prevodom vlastníckeho práva, vrátane cla, a súvisiacich služieb uvedených v bode 3.1 zmluvy
  3. Predávajúcemu vzniká nárok na zaplatenie kúpnej ceny na základe riadneho dodania tovaru a všetkých služieb s tým súvisiacich, v súlade s touto zmluvou.
  4. Predávajúci sa zaväzuje, že objednávateľovi bude fakturovať len skutočne dodané množstvo spotrebného tovaru s uplatnením cien, ktoré sú uvedené v Prílohe č. 2 k tejto zmluve.
  5. Predávajúci je oprávnený požadovať len také zmeny dohodnutej kúpnej ceny, ktoré vyplývajú zo zmien daňových predpisov (zmena výšky zákonnej sadzby DPH). Úprava ceny sa bude riešiť rokovaním zmluvných strán, výsledkom ktorého bude písomný dodatok k zmluve.
  6. Cena za dodanie tovaru bude uhradená v eurách bezhotovostným platobným stykom.
  7. Objednávateľ preddavky z kúpnej ceny neposkytuje.
  8. Kúpna cena bude uhradená :
     1. po riadnom dodaní tovaru a na základe doručenej faktúry za podmienok dohodnutých v tejto zmluve.
     2. za spotrebný materiál na základe faktúry vystavenej predávajúcim a doručenej objednávateľovi za každú jednotlivú objednávku samostatne.
  9. Predávajúci sa zaväzuje, že objednávateľovi bude fakturovať len skutočne dodané množstvo spotrebného materiálu s uplatnením cien, ktoré sú uvedené v Prílohe č. 2 k tejto zmluve.
  10. Splatnosť faktúry pre chirurgický telemanipulátor vrátane súvisiacich služieb je 60 dní.
  11. Splatnosť faktúry pre spotrebný materiál je 60 dní.
  12. Faktúra spracovaná v súlade s platnou legislatívou, bude doručená kupujúcemu elektronicky na adresu .............................a bude obsahovať minimálne tieto údaje:
* označenie kupujúceho a predávajúceho, IBAN, SWIFT,
* IČO a DIČ kupujúceho a IČO predávajúceho,
* číslo tejto zmluvy a deň jej uzatvorenia,
* číslo faktúry, resp. daňového dokladu,
* deň odoslania a deň splatnosti faktúry,
* fakturovanú sumu vyjadrenú v EUR bez DPH,
* fakturovaná suma vyjadrená v EUR s DPH (v prípade, ak bude predávajúci subjekt, ktorý v zmysle komunitárneho práva nebude fakturovať DPH, nakoľko pôjde o prenesenú daňovú povinnosť alebo pôjde o neplatcu DPH, uvedie túto skutočnosť)
  1. Neoddeliteľnou súčasťou faktúry bude dodací list a preberací a odovzdávací protokol podpísaný oboma zmluvnými stranami.
  2. Ak faktúra obsahuje formálne, vecné alebo číselné chyby, alebo ak faktúra nemá náležitosti daňového dokladu podľa platnej legislatívy a kupujúci na túto skutočnosť upozorní predávajúceho, ten je povinný zaslať kupujúcemu opravený doklad. Lehota splatnosti faktúry, začína v tomto prípade plynúť až okamihom doručenia opravenej faktúry, resp. faktúry ktorá spĺňa náležitosti daňového dokladu.

**Článok V.**

**Záručné podmienky a reklamácia vád tovaru**

* 1. Predávajúci sa zaväzuje dodať predmet zmluvy v množstve, sortimente a akosti určenej príslušnými predpismi vzťahujúcimi sa na daný predmet tovaru, platnou legislatívou SR a podľa požiadaviek kupujúceho zadaných v tejto zmluve a v špecifikácii predmetu zákazky.
  2. Predávajúci zodpovedá za právne i faktické vady, ktoré má predmet zmluvy v okamihu prechodu nebezpečenstva škody na kupujúceho, a to aj vtedy, ak sa vada stane zjavnou až po tomto čase. Predávajúci zodpovedá aj za vadu, ktorá vznikne až po prechode nebezpečenstva škody na tovare na kupujúceho, ak je vada spôsobená porušením povinností predávajúceho.
  3. Predávajúci poskytne na:
     1. dodaný tovar ako celok záruku v dĺžke. 24 mesiacov odo dňa riadneho odovzdania a prevzatia tovaru, ktorý je vyznačený na protokole o odovzdaní a prevzatí tovaru, záruka na spotrebný materiál v štartovacej a iniciálnej sade bude stanovená výrobcom.
     2. Spotrebný materiál záruku v dĺžke 90 dní. Záruka sa nevzťahuje na vady, ktoré vznikli nesprávnou manipuláciou, alebo nesprávnym skladovaním spotrebného materiálu kupujúcim. Predávajúci zodpovedá za kvalitu spotrebného materiálu počas celej expiračnej doby tovaru.
  4. Zárukou preberá predávajúci zodpovednosť najmä za to, že tovar bude po dojednanú dobu spôsobilý na užívanie na dojednaný účel a bude bez vád.
  5. Ak nie je uvedené v tomto článku zmluvy inak, prípadné reklamácie a nároky z vád tovaru budú riešené v zmysle príslušných ustanovení Obchodného zákonníka, ustanovenia § 428 ods. 1 písm. b) a c) Obchodného zákonníka sa nepoužijú.
  6. Objednávateľ je oprávnený podať reklamáciu písomne poštou alebo emailom.
  7. V prípade podanej reklamácie sa predávajúci zaväzuje rozhodnúť o jej oprávnenosti do 180 dní od jej doručenia, a to písomne alebo na email objednávateľa.
  8. V prípade, ak predávajúci dodá objednávateľovi tovar uvedený v článku 2.1.2 zmluvy (spotrebný materiál) v kvalite, ktorá nezodpovedá požiadavkám objednávateľa alebo spotrebný materiál, ktorý má vady, je poškodený alebo znehodnotený, je predávajúci povinný vykonať vhodné úpravy, vymeniť tento tovar tovarom v zodpovedajúcej kvalite a bez vád alebo odstrániť vady tovaru, a to najneskôr do 10 pracovných dní od uznania reklamácie. Ak nie je možné reklamáciu vyriešiť odstránením vady alebo výmenou tovaru, zmluvné strany sa môžu dohodnúť na zľave z ceny tovaru formou dobropisu alebo na odstúpení od zmluvy, pričom voľba práva je na strane objednávateľa.
  9. V prípade vzniku alebo zistenia vady tovaru, ktorá robí tovar neupotrebiteľným alebo funkčne len čiastočne upotrebiteľným, plynutie záručnej doby sa preruší až do jej úplného odstránenia, ktoré bude písomne potvrdené kupujúcim, záručná doba sa automaticky predĺži o túto dobu.
  10. Zodpovednosť predávajúceho za vady sa nevťahuje na bežné opotrebenie tovaru (alebo jeho časti) spôsobené používaním tovaru a neodbornou manipuláciou s tovarom v rozpore s návodom na obsluhu, v tomto prípade nie je predávajúci povinný odstrániť vady alebo vykonať servisný zásah na vlastné náklady, avšak je predávajúci povinný na základe žiadosti objednávateľa predložiť cenovú ponuku na opravu tovaru alebo výmenu chybného komponentu a na základe osobitnej objednávky vystavenej kupujúcim vady odstrániť.
  11. Akékoľvek náklady spojené s oprávnenou reklamáciou objednávateľa znáša v plnom rozsahu predávajúci.
  12. Uplatnením nárokov podľa tohto článku zmluvy nie je dotknutý nárok objednávateľa na náhradu škody a zaplatenie zmluvnej pokuty.

**Článok VI.**

**Servisné podmienky**

* 1. Predávajúci sa zaväzuje, že zabezpečí na tovar plné servisné pokrytie počas trvania záručnej doby, minimálne však počas 24 mesiacov odo dňa riadneho dodania a inštalácie tovaru t.j. komplexný autorizovaný full servis na tovar a jeho súčasti, za účelom jeho bezporuchovej prevádzky, a za účelom udržania všetkých parametrov uvedených v technickej špecifikácii,*(pričom je povinný uviesť minimálne nasledovné servisné podmienky):*
  2. Servis vlastný/zmluvný –       *(uvedie uchádzač/predávajúci)*,
  3. Kontakty:

názov servisného strediska:..................................

sídlo: ..................................................................

telefón:................................................................

e-mail:...........................................................

meno kontaktnej osoby centrály servisného strediska:.....................................

* 1. Predávajúci sa zaväzuje poskytnúť záruku k tovaru v dĺžke trvania 24 mesiacov odo dňa jeho kompletného dodania a uvedenia do prevádzky, s výnimkou príslušenstva a spotrebného materiálu, kde je záručná doba kratšia. V rámci záručnej doby je Predávajúci povinný na svoje vlastné náklady udržiavať systém vo funkčnom stave spôsobilý efektívneho využitia na účely, na ktoré bol zakúpený, a na ktoré je určený. V rámci záručnej doby sa predávajúci zaväzuje kupujúcemu poskytovať plný servis, a to vrátane dodania náhradných dielov (tzn. práca technika, náklady na cestovné servisného technika a ceny použitých náhradných dielov k oprave).
  2. Servisný technik predávajúceho je povinný nastúpiť na odstránenie vady v mieste inštalácie predmetu zmluvy do 24 hodín od nahlásenia v pracovný deň medzi 7:00 a 16:00 hod., resp. do 12:00 hod. nasledujúceho pracovného dňa, pokiaľ vada bola nahlásená po 16:00 hod. pracovného dňa alebo počas mimopracovného dňa. V prípade, ak odstránenie vady nevyžaduje príchod servisného technika predávajúceho do miesta inštalácie zariadení, je predávajúci oprávnený začať odstraňovať vadu formou vzdialeného prístupu v lehote najneskôr do 12 hodín od nahlásenia v pracovný deň medzi 7:00 a 16:00 hod., resp. do 12:00 hod. nasledujúceho pracovného dňa, pokiaľ vada bola nahlásená po 16:00 hod. pracovného dňa alebo počas mimopracovného dňa.
  3. Maximálna doba odstránenia poruchy bez náhradných dielov od nahlásenia poruchy do servisného strediska       *(uvedie uchádzač/predávajúci – požiadavka verejného obstarávateľa/objednávateľa max do 48 hodín)*,
  4. Maximálna doba odstránenia poruchy s náhradnými dielmi od nahlásenia poruchy do servisného strediska       *(uvedie uchádzač/predávajúci – požiadavka verejného obstarávateľa/kupujúceho max do 72 hodín)*
  5. Komplexná záruka (plné servisné pokrytie) predstavuje súbor opatrení, ktoré bude v rámci ceny za predmet zmluvy vykonávať predávajúci po dobu trvania doby full servisu na predmete zmluvy za účelom bezporuchovej prevádzky predmetu zmluvy a za účelom udržania všetkých parametrov uvedených v technickej špecifikácií predmetu zmluvy. Opatreniami sa rozumie najmä, nie však výlučne:
* oprava vád a porúch predmetu zmluvy, t.j. uvedenie predmetu zmluvy do stavu plnej využiteľnosti vzhľadom k jeho technickým parametrom,
* dodávka a výmena všetkých potrebných náhradných dielov a súčiastok,
* vykonanie štandardných vylepšení predmetu zmluvy podľa rozhodnutia predávajúceho, vrátane vykonania aktualizácií, t.j. update softwarového vybavenia predmetu zmluvy,
* dodávky a zabudovanie náhradných dielov, ktoré sú potrebné k riadnej a bezporuchovej prevádzke predmetu zmluvy, vrátane demontáže, odvozu a likvidácie použitého a nepotrebného spotrebného materiálu, náplní a náhradných dielov,
* vykonanie validácií a kalibrácií zariadenia (resp. jeho relevantných častí),
* vykonanie pravidelných technických kontrol a prehliadok vo výrobcom predpísanom rozsahu a intervale podľa servisného manuálu, pričom poslednú takúto kontrolu je predávajúci povinný vykonať mesiac pred uplynutím doby full servisu a bezplatne odstrániť všetky zistené vady a nedostatky,
* vykonanie ďalších servisných úkonov a činností v súlade s príslušnou právnou úpravou a aplikovateľnými normami,
* práce (servisné hodiny) a dojazdy servisných technikov predávajúceho do miesta inštalácie predmetu zmluvy v rámci zabezpečenia full servisu,
* vykonanie akýchkoľvek neplánovaných opráv a údržby, ktoré nevyplývajú zo servisného plánu výrobcu zariadenia, ak takáto oprava je nevyhnutná za účelom zabezpečenia prevádzky zariadenia, vrátane generálnej opravy,
* technicko-organizačná pomoc a poradenstvo pri prevádzkovaní zariadenia prostredníctvom klientskeho pracoviska predávajúceho, a to v rozsahu minimálne 10 hodín v jednom kalendárnom mesiaci.

**Článok VII.**

**Sankcie**

* 1. V prípade ak bude objednávateľ v omeškaní so splnením peňažného záväzku v zmysle tejto zmluvy, je predávajúci oprávnený účtovať si úrok z omeškania vo výške podľa ustanovení § 369 ods. 2 zákona č. 513/1991 Zb. Obchodný zákonník v znení neskorších zmien a doplnení, v spojení s § 1 ods. 1 nariadenia vlády č. 21/2013 Z. z., ktorým sa vykonávajú niektoré ustanovenia Obchodného zákonníka.
  2. Objednávateľ je oprávnený uplatniť si zmluvnú pokutu vo výške 0,1% z ceny nedodaného tovaru za každý, aj začatý deň omeškania v prípade, že predávajúci nedodrží zmluvne dohodnutú lehotu dodania, pričom za omeškanie sa nepovažuje lehota 30 dní od maximálnej lehoty dodávky. Tým nie je dotknuté právo objednávateľa na náhradu škody, ktorá mu vznikla nedodržaním dohodnutého termínu plnenia.
  3. Objednávateľ je oprávnený uplatniť si zmluvnú pokutu vo výške 100,- eur za každý, aj začatý deň omeškania v prípade, že predávajúci nedodrží zmluvne dohodnutú lehotu, na nástup technika na servis, na výmenu vadného tovaru alebo odstránenie vád tovaru podľa tejto zmluvy. Tým nie je dotknuté právo objednávateľa na náhradu škody, ktorá mu vznikla nedodržaním dohodnutého termínu výmeny vadného tovaru alebo odstránenia vád.
  4. Objednávateľ je oprávnený uplatniť si zmluvnú pokutu vo výške 0,1% z ceny vadného spotrebného materiálu za každý, aj začatý deň omeškania v prípade, že predávajúci nedodrží zmluvne dohodnutú lehotu na výmenu vadného spotrebného materiálu podľa článku V., bodu 5.8 zmluvy . Tým nie je dotknuté právo kupujúceho na náhradu škody, ktorá mu vznikla nedodržaním dohodnutého termínu výmeny vadného tovaru
  5. Predávajúci sa zaväzuje, že si nebude voči objednávateľovi nárokovať iné, než vyššie uvedené sankcie.

**Článok VIII.**

**Prechod rizika a prechod vlastníckeho práva**

1. Prechod rizika za prípadné škody prechádza z predávajúceho na objednávateľa momentom odovzdania a prevzatia tovaru, ak v tejto zmluve nie je uvedené inak.
2. Prechod vlastníckeho práva k tovaru prechádza z predávajúceho na objednávateľa okamihom odovzdania a prevzatia tovaru.

**Článok IX.**

**Postúpenie a započítanie pohľadávok**

* 1. Zmluvné strany sa dohodli, že akékoľvek pohľadávky, ktoré eviduje predávajúci voči objednávateľovi, nie je možné v zmysle § 525 ods. 2 zákona č. 40/1964 Zb. Občianskeho zákonníka postúpiť na tretiu osobu bez predchádzajúceho písomného súhlasu objednávateľa.
  2. V prípade ak predávajúci postúpi pohľadávky na tretiu osobu v rozpore s touto zmluvou, je takéto postúpenie podľa ustanovenia § 39 zákona č. 40/1964 Zb. Občianskeho zákonníka neplatné.
  3. Predávajúci berie na vedomie, že jednostranné započítanie pohľadávok nie je možné. Započítanie pohľadávok objednávateľa je možné len na základe písomnej dohody o započítaní pohľadávok štátu, v zmysle § 8 zák. č. 374/2014 o pohľadávkach štátu v platnom znení.

**Článok X.**

**Skončenie zmluvy**

* 1. Táto zmluva sa skončí jej riadnym splnením a po uplynutí doby plného servisného pokrytia ,t.j .do 24 mesiacov odo dňa jeho kompletného dodania tovaru.
  2. Túto zmluvu je možné ukončiť aj na základe vzájomnej dohody oboch zmluvných strán k dátumu, ktorý si dohodnú.
  3. Objednávateľ a predávajúci môžu od tejto zmluvy odstúpiť v prípade podstatného porušenia zmluvných podmienok, ak druhá zmluvná strana nevykoná nápravu do 30 dní ani napriek predchádzajúcemu písomnému upozorneniu.
  4. Objednávateľ môže odstúpiť od tejto zmluvy aj z dôvodov uvedených v § 19 ZoVO.
  5. Právne účinky odstúpenia od tejto zmluvy, nastávajú dňom doručenia písomného oznámenia o odstúpení druhej zmluvnej strane.
  6. Odstúpenie od tejto zmluvy musí mať písomnú formu, musí byť doručené druhej zmluvnej strane a musí v ňom byť uvedený konkrétny dôvod odstúpenia, inak je neplatné.
  7. Zmluvné strany sa dohodli, že zásahy úradných miest a zásahy vis major, ktorých dôsledkom je nemožnosť plnenia zmluvy niektorou zo zmluvných strán, sú dôvodom pre ukončenie zmluvy. Ak v tomto prípade nedôjde k dohode zmluvných strán o ukončení zmluvy, ktorákoľvek zo zmluvných strán je oprávnená od zmluvy odstúpiť.
  8. Ak sa zmluvné strany písomne nedohodnú inak, v prípade ukončenia tejto zmluvy, podľa tohto článku, si zmluvné strany bezodkladne vrátia poskytnuté plnenia.

**Článok XI.**

**Mlčanlivosť**

* 1. Všetky skutočnosti, informácie, podklady, stanoviská a údaje, ktoré sa zmluvné strany dozvedia v súvislosti so zmluvou, jej plnením, okrem skutočností, informácií a údajov, ktoré podliehajú zverejneniu a/alebo sprístupneniu podľa osobitných všeobecne záväzných právnych predpisov Slovenskej republiky, sú dôvernými informáciami. Zmluvné strany sú povinné zachovávať mlčanlivosť o dôverných informáciách, ibaže by zo zmluvy alebo z príslušných všeobecne záväzných právnych predpisov vyplývalo niečo iné. Poskytnúť dôverné informácie tretej osobe môže niektorá zo zmluvných strán len po predchádzajúcom písomnom súhlase druhej zmluvnej strany. Zmluvné strany budú zodpovedné za akékoľvek straty a škody, ktoré vzniknú z dôvodu nedodržania tejto povinnosti.

**Článok XII.**

**Licencia**

* 1. Zmluvné strany sa dohodli, že ku všetkým dielam, chráneným zákonom č. 185/2015 Z.z. autorský zákon v znení neskorších predpisov, ktoré dodá predávajúci objednávateľovi v rámci dodávky tovaru podľa tejto zmluvy alebo v rámci poskytovania služieb plného servisného pokrytia k dodanému tovaru, sa vzťahujú nasledovné podmienky:
     1. Softvér vložený do Systému ( .............................bližšie definuje uchádzač/predávajúci) sa poskytuje na základe licencie a objednávateľovi sa nepredáva.
     2. V súlade so znením a podmienkami tejto Zmluvy predávajúci poskytuje objednávateľovi: nevýlučnú, neprevoditeľnú, odplatnú, obmedzenú licenciu na použitie Softvéru výhradne ako súčasti Systému v podobe strojovo vykonateľného objektového kódu a iba v spojení s prevádzkovaním Systému.
     3. Kupujúci nie je oprávnený používať, kopírovať, upravovať alebo prevádzať Softvér alebo jeho kópiu, či už ako celok alebo časť.
     4. Objednávateľ ďalej nie je oprávnený vykonávať reverzné (spätné) inžinierstvo, dekompiláciu, rozoberanie, pokúšať sa získať zdrojový kód alebo inak manipulovať so Softvérom, s výnimkou prípadov a iba v takom rozsahu, keď je uvedený zákaz manipulácie nutné pozmeniť, aby bol v súlade s platnými právnymi predpismi. V takom prípade je Kupujúci povinný požiadať predávajúceho o informácie, ktoré potrebuje získať zo Softvéru, a predávajúci môže podľa svojej úvahy poskytnúť kupujúcemu informácie v súlade s obmedzeniami na základe dobrých mravov a stanoviť podmienky na použitie Softvéru.
  2. V prípade, ak počas platnosti tejto zmluvy dodá predávajúci objednávateľovi upgrade alebo update softvéru k tovaru, resp. iné zmeny softvéru k tovaru, alebo ak predávajúci počas platnosti tejto zmluvy nahradí pôvodne dodaný softvér k dielu novým softvérom alebo inou verziou (spravidla vyššou verziou) pôvodného softvéru, platí, že dodaním takéhoto upgrade, update, alebo dodaním inej zmeny softvéru/diela alebo inej verzie softvéru k tovaru udelil predávajúci objednávateľovi licenciu/sublicenciu k takémuto upgrade, update, inej zmene alebo vyššej verzii v rovnakom rozsahu a za rovnakých podmienok ako bola udelená k pôvodnému softvéru/dielu.

**Článok XIII.**

**Záverečné ustanovenia**

* 1. Táto zmluva nadobúda platnosť dňom jej podpisu štatutárnymi zástupcami oboch zmluvných strán a účinnosť po splnení nasledovných podmienok:

a) zverejnenie zmluvy na webovom sídle Objednávateľa v súlade s § 47a ods. 1 Občianskeho zákonníka a

b) na predmet zákazky, výsledkom ktorej je uzavretie tejto zmluvy bude vydaná správa z kontroly v štandardnej ex post kontrole, výsledkom ktorej bude pripustenie výdavkov na financovanie.

* 1. Zmluvné strany sú povinné strpieť výkon kontroly / auditu súvisiaceho s plnením predmetu zmluvy kedykoľvek počas platnosti a účinnosti tejto zmluvy, ako aj počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnenými osobami sú najmä:

a) Poskytovateľ a ním poverené osoby,

b) Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,

c) Najvyšší kontrolný úrad SR a ním poverené osoby,

d) Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,

e) Splnomocnení zástupcovia Európskej Komisie a Európskeho dvora audítorov,

f) Orgán zabezpečujúci ochranu finančných záujmov EÚ,

g) Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.

* 1. Práva a povinnosti účastníkov, ktoré nie sú v tejto zmluve výslovne upravené, riadia sa ustanoveniami Obchodného zákonníka a inými všeobecne záväznými právnymi predpismi platnými na území Slovenskej republiky.
  2. Podmienky tejto zmluvy boli zmluvnými stranami dohodnuté v súlade s legislatívou platnou na území Slovenskej republiky. Všetky spory vyplývajúce z tejto zmluvy alebo vzniknuté v súvislosti s ňou, budú zmluvné strany riešiť predovšetkým vzájomnou dohodou. Ak k dohode nedôjde, predložia spory na výlučné a konečné rozhodnutie súdu príslušnému v zmysle zákona č. 160/2015 Z.z. Civilného sporového poriadku v znení neskorších predpisov.
  3. . Túto zmluvu je možné meniť len písomnou formou, ako dodatok k zmluve, pri dodržaní ustanovení § 18 ZoVO, ktorý bude podpísaný obidvoma zmluvnými stranami. Tieto dodatky sa stanú neoddeliteľnou súčasťou tejto zmluvy.
  4. Zmluvné strany sa dohodli, že ak by akékoľvek ustanovenie tejto zmluvy bolo z akéhokoľvek dôvodu neplatné, je neplatným len toto ustanovenie, pokiaľ z povahy, z obsahu alebo z okolností tejto zmluvy, za ktorých došlo k jej uzatvoreniu, nevyplýva, že toto ustanovenie nemožno oddeliť od ostatného obsahu a pokiaľ to nie je vylúčené právnymi predpismi. V prípade, ak by došlo k situácii uvedenej v predchádzajúcej vete, zmluvné strany vykonajú bezodkladne doplnenie zmluvných podmienok v súlade s Obchodným zákonníkom a ZoVO tak, aby bol zachovaný zmysel a účel neplatného ustanovenia. Uvedené doplnenie nevykonajú iba v prípade, ak by bol už samotný zmysel a účel neplatného ustanovenia právne nemožný a/alebo nedovolený a teda neplatné ustanovenie by objektívne nebolo možné nahradiť iným platným ustanovením so zachovaním jeho zmyslu a účelu.
  5. Zmluvné strany sa dohodli, že na doručovanie všetkých písomností vyplývajúcich z tohto zmluvného vzťahu sa primerane použijú ustanovenia § 111 až § 113 zákona č. 160/2015 Z.z. Civilného sporového poriadku v znení neskorších predpisov.
  6. Pre vylúčenie akýchkoľvek pochybností sa zmluvné strany dohodli, že pri plnení zmluvných záväzkov, ktoré vznikli z tejto zmluvy majú prednosť ustanovenia tejto zmluvy. V prípade skutočností, ktoré nie sú v zmluve výslovne upravené, majú prednosť požiadavky vyplývajúce zo súťažných podkladov objednávateľa v postavení verejného obstarávateľa, zadané v procese verejného obstarávania a v prípade skutočností, ktoré nie sú upravené v zmluve a nevyplývajú ani z predzmluvných požiadaviek uvedených v súťažných podkladoch, má prednosť zákonná úprava. V prípade vzniku skutočností, ktoré nie sú výslovne upravené v tejto zmluve, nevyplývajú zo súťažných podkladov alebo zo zákona, uzatvoria zmluvné strany písomný dodatok k tejto zmluve, prípadne osobitnú písomnú dohodu v súlade s ustanoveniami ZoVO.
  7. Táto zmluva je vyhotovená v štyroch rovnopisoch, z ktorých každý má platnosť originálu. Objednávateľ obdrží dve vyhotovenia a predávajúci obdrží dve vyhotovenia.
  8. Zmluvné strany vyhlasujú, že si túto zmluvu prečítali, porozumeli jej obsahu a s dohodnutými podmienkami súhlasia a že sú spôsobilé k zmluvným prejavom v tejto zmluve, čo potvrdzujú svojimi podpismi.

Neoddeliteľnou súčasťou tejto kúpnej zmluvy sú:

Príloha č. 1 – *Podrobný technický opis predmetu zmluvy,*

Príloha č. 2 – C*enová ponuka č.*       zo dňa

Príloha č. 3 – *Zoznam subdodávateľov*

|  |  |
| --- | --- |
| V Martine dňa .......................... | V ............................... dňa ........................ |
| ...................................................  prof. MUDr. Andrea Čalkovská, DrSc.  dekanka JLF UK | ................................................... |